Падчас гаміліі біскуп Юрый абапіраючыся на Божым Слове, якое дакраналася тэмы Божага Провіду, распавёў аб прысутнасці Божай апекі ў жыцці а. Станіслава, як таксама ў гісторыі існавання ордэна. На заканчэнне Святой Літургіі адбылося асабістае ўшанаванне рэліквій св. Станіслава. Пасля Эўхарыстыі рэліквярый быў змешчаны на спецыяльна падрыхтаваным месцы, каб вернікі маглі праз заступніцтва гэтага святога ўзносіць да Бога свае падзякі і просьбы.